Проект

НАРЕДБА № ………..

ЗАРЕДА И УСЛОВИЯТА ЗА ПОСТАВЯНЕТОИ ПРЕМАХВАНЕТО НА ПРЕМЕСТВАЕМИ ОБЕКТИ ЗА ТЪРГОВСКИ И ДРУГИ ОБСЛУЖВАЩИ ДЕЙНОСТИ И ЕЛЕМЕНТИ НА ГРАДСКОТО ОБЗАВЕЖДАНЕ ПО РЕДА НА ЧЛ. 56, АЛ.1 ОТ ЗУТ НА ТЕРИТОРИЯТАНА ОБЩИНА НИКОПОЛ

**Глава първа**

**Общи разпоредби**

Чл.1. (1) С тази наредба се определят реда и условията за поставяне и принудително премахване на преместваеми обекти за търговски и други обслужващи дейности и елементи на градското обзавеждане по чл.56, ал.1 от Закона за устройство на територията (ЗУТ) върху поземлени имоти на територията на Община Никопол.

Чл.2. (1) Тази наредба определя видовете, предназначението и изискванията към оформлението и поставянето на преместваемите обекти и правомощията на отделните звена на общинската администрация относно условията и реда за тяхното разрешаване, поставяне и премахване.

(2) Тази наредба урежда реда за поставяне на преместваеми обекти в поземлени имоти - частна, общинска и държавна собственост.

Чл.3. Обектите по чл. 1 от тази наредба не представляват строежи по смисъла на § 5, т.38 от Допълнителните разпоредби на ЗУТ, не са недвижими вещи по смисъла на чл. 110 от Закона за собствеността, не се нанасят в кадастралната карта, нямат постоянен устройствен статут, не са трайно свързани с недвижимия имот, в който са поставени и могат да се преместят на повече от едно място.

Чл.4. Преместваем обект по смисъла на тази наредба е обект предназначен за увеселителна, търговска или друга обслужваща дейност, който може след отделянето му от повърхността и от мрежите на техническата инфраструктура да бъде преместван в пространството, без да губи своята индивидуализация и възможност да бъде ползван на друго място със същото или с подобно предназначение на това, за което е ползван на мястото, от което е отделен, като поставянето му не изменя трайно първоначалното състояние или начина на ползване на земята, както и на обекта, върху който се поставя или от който се отделя.

Чл. 5. (1) Не са предмет на тази наредба:

1. Преместваеми обекти, разположени в имоти, отредени по действащ подробен устройствен план (ПУП) за пазари и базари, с изключение на рекламните елементи;

2. Временните строежи по чл.49 - 55 от ЗУТ, с изключение на временните преместваеми обекти по чл.55 от ЗУТ, за които се издава разрешение за поставяне;

3. Временните строежи по §. 17 от ПР на ЗУТ.

(2) Наредбата не се прилага и в случаите на:

1. Поставянето на пътни знаци съгласно изискванията на Закона за движението по пътищата (ЗДП) и Правилника за прилагане на ЗДП;

2. Поставяне на табели за наименование на улици, площади и административни номера на имотите.

**Глава втора**

**Видове преместваеми обекти**

Чл. 6. Преместваемите обекти могат да бъдат :

1. По начин на поставяне:
2. Стационарни – които заемат постоянно съответната площ за определен срок;
3. мобилни – които се монтират в началото и се прибират след края на работния ден;
4. кампанийни и сезонни – преместваеми обекти за провеждане на краткотрайни обществени и атракционни мероприятия, върху терени общинска собственост, за период не по-дълъг от тридесет дни, както и за традиционни продажби (мартенски и коледни);
5. По своето предназначение и вид, преместваемите обекти могат да бъдат:
6. Обслужващи търговията:

1.1. Самостоятелни търговски обекти;

1.2. Временни базарни конструкции;

1.3. Стелажи за нехранителни и други промишлени стоки;

1.4. Витрини, хладилници, фризери и др. подобни за съхранение на храни и напитки;сергии и маси за печатни изделия или улична търговия;

* 1. Маси за хранене и/или питейна консумация пред съществуващи заведения за обществено хранене, кафе-аперитиви и др. /вкл. саксии и цветарници/;
  2. Машини за сладолед, топли и студени напитки, пуканки и др. подобни;
  3. Увеселителни атракционни съоръжения /батути, детски колички, влакчета и др. подобни/;
  4. Навеси нетрайно свързани с терена;
  5. Слънцезащитни устройства (подвижни и конзолни чадъри, сенници, тенти и др.)

1. Елементи на градското обзавеждане – заслони за пътници, разположени на спирки на градския транспорт, пейки, осветителни тела, съдове за събиране на отпадъци, телефонни кабини, тоалетни кабини, чешми, фонтани, часовници и елементи на обществената инфраструктура, подиуми, преместваемидекоратвни огради и др.;
2. Декоративно-монументални елементи – знаци, плочи, паметниции др. съоръжения с възпоменателен характер, както и пособия и съоръжения използвани за външна украса;

(4). По своя характер преместваеми обекти могат да бъдат:

  1. с типов /повтаряем/ проект;

2. с индивидуален проект.

Чл. 7. Типовите и индивидуалните проекти за преместваеми обекти се одобряват от Главния архитект на общината.

Чл. 8. Преместваеми обекти, за които не са утвърдени типови /повтаряеми/ проекти, са с индивидуални проекти.

**Глава трета**

**Общи изисквания за поставяне на преместваемите обекти**

**І. Изисквания към преместваемите обекти**

Чл. 9. (1) Преместваемите обекти трябва:

1. да се ползват по предназначение според одобрения проект /ако такъв е бил необходим/ и разрешението за поставяне;

2. да отговарят на нормите за безопасност;

3. да се поддържат в добро състояние и да имат естетичен вид

4. да не нарушават условията на обитаване;

5. да не затрудняват достъпността и проходимостта на градската среда;

6. да не са поставени в нарушение на настоящата наредба и на действащото законодателство;

7. да не застрашават безопасността на движение по улиците;

8. да не са поставени върху съоръжения на инженерната инфраструктура или сервитутната им зона, съгласно съответната наредба на МРРБ;

9. да не препятстват нормалното ползване на съседни сгради, преместваеми обекти и рекламни елементи;

10. да съответстват на приетите прототипи, когато са по типови/повтаряеми/ проекти.

Чл.10. (1) Забранява се поставянето на преместваеми обекти и съоръжения, както и ползването им:

1. извън одобрена схеми, с изключение на такива с кратковременен характер във връзка с честване на официални национални и/или религиозни празници – коледни, новогодишни и други;

2. В отклонение от други изрични изисквания на настоящата наредба, както и на други приложими норми по действащото законодателство;

(2) Забранява се промяна в конструкцията и вътрешно преустройство, включително остъкляване и ограждане с материали от всякакъв вид, на вече поставени преместваеми обекти, без разрешение от органа издал първоначалното разрешение за поставяне.

**ІІ. Схеми за поставяне на преместваеми обекти**

Чл. 11.Разположението на всеки преместваем обект, предмет на тази наредба се определя чрез схема за поставяне, която е задължителна за съгласуването и одобряването на проекта.

Чл. 12. (1)Схемите за поставяне според обхвата си биват:

1. Обща схема – обхваща цялата територия на гр. Никопол. Изработва се върху графичен картен материал в мащаб М 1: 5000 и определя сигнатурно типа и местоположението на преместваемите обекти, както и частите на града, за които се предвижда създаване на обща схема на зона;

2. Обща схема на зона – обхваща обособени значителни части на територията на гр. Никопол, представляващи зони, определени от общата схема по т. 1. Изработва се върху графичен картен материал предимно в мащаб М 1:500 или М 1:1000, върху който са отразяват границите, типа и местоположението на преместваемите обекти заедно със специфичните правила за съответната зона;

3. Подробни – за всеки единичен обект или група обекти, предвидени в общите схеми. Изработват се върху извадка от кадастъра в М 1:500.

(2) Схемите по предходните алинеи се съгласуват в зависимост от своя обхват и предназначение с дружествата доставчици на вода и енергия, държавните контролни и съгласувателни институции и се утвърждават от Eкспертен Съвет по Устройство на територията (ЕСУТ ) запреместваеми обекти на територията на община Никопол.

 (3) Схемите за поставяне на преместваеми обекти в паркове и градини се одобряват по реда на чл. 62, ал. 9 от ЗУТ.

Чл. 13. (1) Изготвянето на схеми за поставяне по чл. 12, ал.1 от Наредбата се извършва служебно от служители на община Никопол.

 (2) Изменения в схемите за поставяне се правят по реда на създаването им.

Чл. 14. Всички схеми за поставяне на преместваеми обекти са публични и се съхраняват на достъпно за гражданите място в общинска администрация.

Чл. 15.Схемите за поставяне, според собствеността върху терените, на които се разполагат преместваемите обекти биват:

* 1. Схеми за поставяне на обекти върху имоти, частна собственост;
  2. Схеми за поставяне на обекти върху терени, държавна собственост;
  3. Схеми за поставяне на обекти върху терени, общинска собственост.

Чл. 16. Схемите за поставяне на преместваеми обекти върху имоти, частна собственост могат да се изготвят целогодишно по искане на собственика на имота и се одобряват от Главния архитект на Общината.

Чл. 17. Схемите за поставяне на преместваеми обекти върху терени държавна собственост се изготвят по искане на инвеститора-физическо или юридическо лице, съгласувано с централната администрация, която стопанисва имота, или в останалите случаи от Областния управител и се одобрява от Главния архитект на Общината.

Чл. 18. Със схемите за поставяне се определя пространственото разположение на преместваемия обект в поземления имот, неговият вид, размер и функция.

**Глава Четвърта**

**I. Ред за разрешаване поставянето на преместваеми обекти и съоръжения върху държавни имоти и имоти собственост на физически или юридически лица**

Чл. 29. Разрешение за поставяне на преместваеми обекти и съоръжения върху държавни имоти се издава въз основа на схема, одобрена от Главния архитект на общината. За държавните имоти схемата се одобрява след съгласуване със съответната централна администрация, която стопанисва имота, а в останалите случаи – с областния управител.

Чл. 20. Поставяне на преместваеми обекти в имоти на физически или юридически лица се извършва след представяне на следните документи:

(1)Заявлението – образец отправено от:

1. собственика на имота;
2. лице с договор за наем със собственика на имота или лице, което има изрично писмено съгласие от собственика на имота,;
3. един от собствениците на имота с изрично писмено съгласие на останалите съсобственици на имота,
4. към заявлението за поставяне се прилагат следните документи:
   1. документ за собственост на имота;
   2. договор за наем със собственика на имота;
   3. писмено съгласие от собствениците на имота;
   4. писменно съгласие на съсобствениците при поставяне на преместваем обект в имот в режим на съсобственост;
   5. скица от одобрена кадастрална карта или одобрен кадастрален план;
   6. скица от действащ регулационен план;
   7. ситуационно решение;
   8. архитектурно-дизайнерски проект;
   9. конструктивен проект;
   10. инсталационен проект;
   11. снимки и др. материали, доказващи адаптацията на преместваеми обект в градска среда.

Чл. 21. (1) Заявлението с приложените документи се разглежда от Главния архитект, който в четиринадесет дневен срок от подаването му:

1. съгласува проекта за виза
2. прави мотивиран отказ
3. След издаване на визата, проектната документация се внася за одобряване и издаване на разрешение за поставяне от Главния архитект съгласно ЗУТ.

**II.Ред за поставяне на преместваеми обекти в имоти общинска собственост.**

Чл. 22. (1) За поставяне на преместваеми обекти, представлавящи самостоятелни търговски обекти, Кметът на общината внася предложение до Общински съвет, който взема решение за откриване и провеждане на процедура за търг или конкурс, и упълномощава Кмета да сключи договор за наем по реда на ЗОС и Наредбата по чл. 8, ал. 2 от ЗОС /НРПУРОИ/

(2) След влизане в сила на заповедта, участникът спечелил търга, внася за съгласуване от Главния архитект проекта за поставяне на преместваемия обект за виза. След издаване на визата, проектната документация се внася за одобряване и издаване на разрешение за поставяне от главния архитект съгласно ЗУТ. В тридневен срок от издаване на разрешението, Кметът на общината сключва договор за наем по реда на ал. 1 за срок от 5 (пет) години.

Чл. 23. (1) Когато към преместваемия обект има възможност за ползване на открита площ за разполагане на маси за открита консумация, фризери за сладолед и студени напитки, същата ще бъде отразена в схемата за разполагане на преместваемия обект.

Чл. 24. При прекратяване и/или изтичане срокът на договора, Община Никопол при съгласие от страна на Наемателя и след Решение на ОбС-Никопол, може да закупи преместваемия обект по пазарни цени.

Чл. 25. Поставянето на преместваеми обекти без търг или конкурс, след Решение на ОбС-Никопол, се разрешава за инвеститори, които предлагат в полза на Община Никопол инвестиции, с които подпомагат социално-икономическото развитие на Общината;

Чл. 26. (1) Разрешенията за поставяне имат действие докато е в сила сключения договор за наем за ползване на общинския имот или част от него, върху който е разположен преместваемия обект.

(2) Разрешението за поставяне е персонално и се обезсилва при прехвърляне собствеността на преместваемото съоръжение, за което е издадено.

(3) Разрешението за поставяне запазва действието си за правоприемника на лицето, на което е издадено само при наследяване, сливане, вливане, отделяне, разделяне и промяна в организационната форма на регистрация по Търговския закон и ако в срок от два месеца от настъпване на правоприемството /промяна в регистрацията в Търговския регистър/, заинтересованите лица заявят писменото си желание да встъпят в правата и задълженията на праводателя по сключения договор.

Чл. 27. (1) Разполагането на преместваеми обекти представляващи**:**

1. Временни базарни конструкции;

2. Стелажи за нехранителни и други промишлени стоки;

3. Витрини, хладилници, фризери, автомати за напитки и др. подобни за съхранение на храни и напитки, сергии и маси за печатни изделия или улична търговия;

4. Маси за хранене и/или питейна консумация пред съществуващи заведения за обществено хранене, кафе-аперитиви и др. /вкл. саксии и цветарници/;

5. Машини за сладолед, топли и студени напитки, пуканки и др. подобни;

6. Увеселителни атракционни съоръжения /батути, , въртележки, влакчета, детски колички /акумулаторни или стационарни и др. подобни/

се извършва без търг със заявление по образец до Кмета на общината.

(2) В случаите когато преместваеми обекти по ал. 1 се разполагат в непосредствена близост до други обекти и/или фасади на жилищни сгради, заявителят представя писмено съгласие от собствениците.

(3) В случаите когато се иска разполагането на детски атракциони е необходимо заявителят да представи и сертификат за безопасност на съоръжението.

(4) Заявленията се разглеждат от Експертния Съвет по Устройство на територията (ЕСУТ) за преместваемите обекти при община Никопол, която в 14-дневен срок от постъпването им взема решение.

Чл. 28.Договорите за наем с Община Никопол за поставяне на преместваеми обекти се сключват при цени съответстващи на началните цени, определени с Наредба за начални цени за отдаване под наем но общински обекти и терени със стопанско и административно предназначение.

**Глава пета**

**ПРЕМАХВАНЕ НА ПРЕМЕСТВАЕМИТЕ ОБЕКТИ**

Чл. 28.Премахването на преместваеми обекти, разположени в нарушение на настоящата наредба се извършва по реда и при условията на **чл.57а от Закона за устройство на територията.**

Чл. 29. (1) Обектите по чл.56, ал.1 от ЗУТ се премахват, когато:

1. Са поставени без разрешение или в противоречие с издаденото разрешение;

2. Са поставени в чужд имот без правно основание или правното основание за издаване на разрешението за поставяне е отпаднало;

3. Не отговарят на правилата и нормативите за устройство на територията;

4. Не отговарят на изискванията по чл. 169, ал. 1, т. 1, 2, 3, 4, 5 и ал. 3, т. 1 от ЗУТ;

5. Срокът на разрешението за поставяне е изтекъл;

6. Не отговарят на други изисквания, определени с настоящата наредба.

(2) Обстоятелствата по ал. 1 се установяват с констативен акт, съставен от служителите по чл. 223, ал. 2 от ЗУТ в седем дневен срок от констатиране на нарушението. Констативният акт се връчва на нарушителя, който може да направи възражение в 3-дневен срок от връчването му.

(3) В 7-дневен срок от връчването на констативния акт по ал. 2 Кметът на общината издава заповед за премахване на обекта. Жалбите и протестите пред съда не спират изпълнението на заповедта, съгласно чл. 217, ал. 1 т. 11 от ЗУТ.

(4) Когато собственикът на обект по ал. 1, поставен в чужд имот, е неизвестен, констативният акт се връчва на собственика на имота. В този случай със заповедта по ал. 3 Кметът на общината задължава собственика на имота да го премахне за своя сметка.

(5) Когато собственикът на обект по ал. 1, поставен в имот - общинска собственост, е неизвестен, съобщение за съставени констативен акт и заповед за премахване се поставя на видно място върху обекта в присъствието на двама свидетели и на определените за това места в сградата на общината.

(6) В заповедта по ал. 3 Кметът на общината определя:

- срок за доброволно премахване на обекта;

- ден, час и изпълнител за принудително премахване на обекта, при неспазване на срока за доброволното премахване.

(7) При необходимост Кметът на общината разпорежда на експлоатационните дружества на мрежите на техническата инфраструктура, да прекратят доставките до определения за премахване обект.

(8) При необходимост принудителното изпълнение на заповедта по ал. 3 се осъществява със съдействието на полицията.

(9) За извършените разходи по принудителното премахване се съставя протокол и издава изпълнителен лист за събиране на вземането от задължените лица по реда на чл. 410 от ГПК.

(10) При необходимост се допуска предварително изпълнение на заповедта за премахване.

**Глава шеста**

**Административно наказателни разпоредби**

Чл. 30.Преместваемите обекти се премахват от служители на Община Никопол или упълномощенафирма от Кмета за сметка на ползвателя.

Чл. 31. Контролът по изпълнението на настоящата Наредба се осъществява от Кмета на Община Никопол, чрез определени от него длъжностни лица, Главния архитект на Община Никопол и служителите, назначени по чл. 223, ал. 2 от ЗУТ - за контрол на строителството.  
Чл. 32. Наказва се с глоба от 100 до 500 лева, а за еднолични търговци и юридически лица – имуществена санкция от 500 до 1000 лв., ако не подлежи на по-тежко наказание, предвидено в нормативен акт, този:

1. Който постави преместваем обект - без разрешение за поставяне, в отклонение от условията на издаденото разрешение, след изтичане срока на поставяне или в нарушение на други изисквания на настоящата наредба;

2. Който ползва преместваем обект без разрешение за поставяне или в отклонение от условията на издаденото разрешение, след изтичане срока за поставяне, или в нарушение на други изисквания на настоящата наредба;

3. Не изпълни подлежаща на изпълнение заповед за премахване на преместваем обект в посочения в същата срок за доброволно изпълнение;

4. Не извърши предписани възстановителни работи и не отстрани за своя сметка нанесените повреди след премахване на преместваем обект;

Чл. 33. За други нарушения по тази наредба, ако деянието не подлежи на по-тежко наказание, глобата е от 50 до 400 лева, а на юридическите лица имуществена санкция в размер от 300 до 1000 лв..

Чл. 34. (1) Актовете за установяване на административни нарушения по тази наредба се съставят от служителите от общинската администрация, определени със заповед на Кмета на общината.

(2) Наказателните постановления се издават от Кмета на Община Никопол.  
(3) Установяването на нарушенията, съставянето на актовете, издаването и обжалването на наказателните постановления се извършват по реда на Закона за административните нарушения и наказания.

Чл. 35. (1) При издаване на наказателното постановление наказващият орган се произнася и по искането за обезщетение на причинените от нарушението вреди.

(2) Когато с нарушението са причинени вреди на общинско имущество, наказващият орган, и без да има направено искане, задължава нарушителя да заплати на Община Никопол обезщетение за причинените вреди.

(3) Размерът на обезщетението за вредите се определя по предвидения ред, а когато няма такъв, може да бъде определен с помощта на оценител.

Чл. 36. Глобите, имуществените санкции и обезщетенията за причинени вреди на общинско имущество, се внасят в общинския бюджет.

**ДОПЪЛНИТЕЛНИ РАЗПОРЕДБИ**

§ 1. По смисъла на тази наредба:

1. "Преместваем обект" е обект, предназначен за търговски или други обслужващи дейности, рекламно-информационен елемент или друг елемент на градското обзавеждане, който няма постоянен устройствен статут, не е свързан с недвижимия имот, в който е поставен и може да се премести на повече от едно място.

2. "Премахване на преместваем обект" представлява отстраняването му от мястото на което е поставен и възстановяване на терена в първоначалния му вид при спазване нормите за противопожарна безопасност, хигиена и безопасност на труда.

3. "Ползвател" е собственик или лице, ползващо обекта на друго правно основание.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 2. Тази наредба се приема с Решение №……на Общински съвет Никополна основание чл. 21, ал. 1, т. 23 и ал. 2 от Закона за местното самоуправление и местната администрация и чл. 56, ал. 2 от Закона за устройство на териториятаи отменя Наредба за реда и условията за поставяне на преместваеми съоръжения на територията на Община Никопол приетас Решение № 336/28.01.2003г.. от Общински съвет Никопол.

§ 3. Контролът по прилагане и спазване на Наредбата се осъществява от Кмета на Община Никопол .

§ 4. Указания по прилагането на тази наредба се дават от Главния архитект на Община Никопол.  
§ 5. Започнатите производства до влизане в сила на тази Наредба, се завършват по досегашния ред.

§ 6. Договорите за разполагане на преместваеми обекти върху общински имоти, сключени преди влизане в сила на тази наредба, запазват своето действие.  
§ 7. Всички схеми за преместваеми обекти в държавни и общински терени, одобрени преди влизане в сила на настоящата Наредба, са валидни до приемането на нови схеми.  
§ 8. Неразделна част от настоящата Наредба е Приложение № 1- Заявление за издаване на разрешение за поставяне на преместваеми обекти.

§ 9. Наредбата влиза в сила от обнародването и.

Съгласували:

Председател на ВК: инж. Кирил Кирилов………..(п)………

Главен Архитект: Георги Кочков……….(п)……….

Юрист: Илияна Великова………..(п)………..

**РЕПУБЛИКА БЪЛГАРИЯ** Приложение № 1



**ОБЛАСТ ПЛЕВЕН**

ОБЩИНА НИКОПОЛ

**ДО**

**ГЛАВНИЯ АРХИТЕКТ**

**НА ОБЩИНА НИКОПОЛ**

**ЗАЯВЛЕНИЕ**

**за издаване на разрешение за поставяне на преместваеми обекти**

**/чл. 56 от ЗУТ/**

От …........................................................................................................................................

/трите имена на физическото лице възложител или наименованието на фирмата/

Адрес: .........................................................................................., тел....................................

Уважаеми Господин Архитект,

Моля на основание чл.56, ал.1 и ал.2 от ЗУТ /във връзка с чл.57, ал.1 ЗУТ/ и Наредба №2 за реда и условията за поставяне и премахване на преместваеми обекти за търговски и други обслужващи дейности и елементи на градското обзавеждане на територията на Община Никопол да ми бъде издадено разрешение за поставяне на …………………….……………с площ………кв.м, за срок от …………, в поземлен имот………………, квартал………………, по плана на гр.……………, общ……………намиращ се на ул…………..,№…………………..

(описва се видът на преместваемият обект, като се посочват и поземления имот, местността, населеното място, административния адрес)

Забележка: *В случай, че молбата се подава от лице като представител на фирма, лицето трябва да представи документа, който го легитимира като такъв (пълномощно или заверено копие от съдебното решение за регистрация на съответната фирма и данни за седалището и адреса на управление, Булстат)*

**Приложения:**

1. Документ за собственост /или друг документ, удостоверяващ качеството възложител/;

2. Схема за разполагане, одобрена от гл.архитект на общината(в случаите, в които е задължителна)

3.Проектна документация- 3 екз.( в случаите , в които е необходима)

4. Специални разрешителни; /изискуеми по специални закони/

5.Квитанция за платена такса

6……………………………………………………………………………

Във връзка с издаването на документа съм/сме съгласен/ни да се ползват личните ми/ни данни.

**Дата: ...........................** **С УВАЖЕНИЕ**:............................

(подпис)

**5940 гр.Никопол,**

**„Ал.Стамболийски” №5,**

**тел :06541/2190, факс 06541/2764,**

**е-mail:obshtinanil@abv.bg, wwwnikopol-bg.com**